
Ministru kabineta sēdes protokollēmums

Rīkojuma projekts "“Par  Cēsu 2. vakara (maiņu) vidusskolas likvidāciju”"

· 1. Pieņemt iesniegto rīkojuma projektu.
· 2. Lai Izglītības un zinātnes ministrijas Vidzemes Tehnoloģiju un dizaina tehnikums, sākot ar 2025.gada 1.septembri un turpmāk ik gadu varētu nodrošināt nepārtrauktu izglītības procesu pamatizglītības, t.sk. speciālās pamatizglītības programmās, un vispārējās vidējās izglītības programmās Cēsu Audzināšanas iestādes nepilngadīgajiem, pārdalīt no Tieslietu ministrijas budžeta apakšprogrammas 04.01.00 "Ieslodzījuma vietas" uz Izglītības un zinātnes ministrijas budžeta apakšprogrammu 02.01.00 "Profesionālās izglītības programmu īstenošana":
· 2.1.  2025. gadā 83 204 euro;
· 2.2.  2026. gadā un turpmāk katru gadu 249 612 euro;
· 2.3. 12 (divpadsmit) amata vietas (t.i. 12 (divpadsmit) slodzes): Cēsu 2. vakara (maiņu) vidusskolas direktora amata vieta (viena slodze), lietveža amata vieta (viena slodze) un 10 (desmit) pedagogu amata vietas (10 (desmit) slodzes).
· 3. Tieslietu ministrijai un Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā savstarpēji saskaņotus priekšlikumus valsts budžeta apropriācijas pārdalei 2025. gadā, atbilstoši 2.1. apakšpunktā noteiktajam.
· 4. Finanšu ministram normatīvajos aktos noteiktajā kārtībā informēt Saeimu par 3. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.
· 5. Valsts kancelejai sagatavot rīkojuma projektu parakstīšanai.

